Как да пестим заедно с приятелите си?\nСилвия Пенчева 09.06.2017\nМожеш ли да си представиш живота си без приятелите и близките си? Надали. Повечето хора имат силна нужда от социален контакт. Дори отшелниците си контактуват с поне някое животно (или пък със себе си). Но това са изключения и то често краткотрайни.\nВ основата на социалната психология пък е емоционалната необходимост от споделяне, взаимодействие и свързаност с други хора. Не е случайно, че използваме метафори за физически симптоми, когато описваме емоционални състояния – „пърхат ми пеперуди в стомаха“, „заболя ме сърцето“, „горя от нетърпение“, „сърцето ми пее от радост“. Неврологични изследвания са доказали, че причинените от обкръжението ни или отделни хора емоционална болка или радост, активизират същите центрове в мозъка като при физически дискомфорт или съответно състояние на покой, релакс и т.н.\nТроянският кон в твоята глава\nНа всичкото отгоре един и същи дял от мозъка отговаря едновременно за възприемането ни като самостоятелна личност със собствени разбирания и убеждения, и за приемане на внушенията от другите. Отново неврологията е показала, че когато мислим за свързани с нас или личността ни неща, се активизира медиалният префронтален кортекс. Този процес ни помага да се осъзнаваме като индивидуалност. Колкото по-активен е този дял обаче, толкова по-лесно приемаме думи и твърдения от други хора, защото мозъкът ни ги приема като наши. По тази причина например с тийнейджърите убеждаването е по-трудна задача. При тях префронталният кортекс още не е достатъчно развит и активен.\nИзглежда неприятно да разбереш, че имаш такъв троянски кон в главата си (някои твърдят, че там е и коренът на конформизма). От друга страна обаче именно тази физиологично – неврологична особеност е една от причините груповите терапии при психологични проблеми, зависимости и т.н. често да бъдат по-успешни от индивидуалните. Колко по-лесно е не само сами да се убеждаваме в нещо, но още няколко или десетки гласа като нашия да съдействат!\nЗатова и ако трябва да се мотивираме за постигането на някаква цел, е много по-лесно, ако сме обкръжени с хора, поели по същия път. В група мотивацията се поддържа по-лесно и подкрепата от другите не позволява на онова досадно вътрешно аз да ни накара да се откажем толкова лесно.\nИскаш да пестиш и все не се получава?\nПробвай да излъжеш мозъка си. Той може да има редица причини да те тласка към повече харчове. Дали защото си жертва на погрешни убеждения и имаш проблем с разбиранията си за парите, или пък защото не си се научил да отлагаш удоволствието, или просто защото волята ти не е добре тренирана. Точно за това подходи и ти към него с хитрост. Включи приятелите си в плана, за да се подкрепяте взаимно към целта. Ето и няколко начина да го приложите:\nВ големите супермаркети често има намаления за артикули, ако купиш няколко бройки. Ако нямаш навика да се запасяваш за следваща световна война и да пълниш шкафовете с продукти, може просто да разделиш промоционалния пакет с приятел.\nТакива тактики използват и магазините за дрехи. Не е ясно, защо според тях ще искаш да си купиш блуза и да ти дадат още една безплатна от същия вид… но някой приятел може да се възползва.\nТук вариантите са различни. Например, ако поръчвате храна за вкъщи или офиса, в повечето случаи има безплатен продукт (напитка или ястие) при поръчка над определена сума. Когато сте в заведение пък и ако можете да преодолеете притеснението, вместо всеки да си поръчва отделно (и евентуално да не успее да го изконсумира), защо не обсъдите менюто и не поръчате общо? Гарантирано ще се отрази на сметката в посока надолу.\nНа работа заедно\nСпомняш ли си как някога ходеше на училище заедно с поне един от съучениците, който живее наблизо. А сега? Живееш в един район с колеги, но въпреки това всеки си кара неговата кола до работата? Удобно е да не се съобразяваш с никого, но пък е по-евтино, ако пътувате заедно. Особено в случаите, когато живеете в едно населено място, а работите в друго.\nКолкото по-голяма е групата за екскурзия, толкова възможностите за пестене стават по-големи. Значително по-евтино е например да резервирате къща някъде, отколкото всеки да си вземе хотелска стая. Някои авиокомпании вече предлагат и изключително изгодни оферти, ако си склонен да си заплатиш пет билета за пътувания предварително, които трябва да бъдат използвани за определен период. Удобството е, че обикновено можеш да ги ползваш както ти, така и съвместно с други хора. Особено ако нямаш намерение да пътуваш чак толкова много в близко бъдеще.\nРазмяна на вещи\nВсе по-рядко се сещаме, че когато имаме нужда от някаква вещ, някой друг може да я притежава и да не я ползва. Вместо това търсим да я купим. Съвсем логично бихме спестили доста, ако я вземем на заем, ако ни я подарят или дори я купим от приятел на по-ниска цена. И обратното: Когато нещо не ти трябва, не пълни таваните и мазетата, дай го на някого.\nПравете си услуги\nТвой приятел може да ти преинсталира компютъра, но ти е неудобно да го молиш, все пак всеки си цени времето. Не трябва да е така, ако сте приятели, то ти също можеш да му върнеш с услуга или нещо, което ще оцени.\nНека бъде предизвикателство\nЗа да се получат нещата е хубаво и да си споделяте. Вече стана дума, че човешката природа има нужда от това. А когато говорите по темата как всеки поотделно напредва към своята финансова цел, това ще ви нахъса допълнително. И, кой знае, вероятно ще измислите още много начини за спестяване заедно.\nА тъй като изгодните оферти понякога имат неприятното свойство да се случват, точно когато нямаме пари, на всичкото отгоре за твърде кратко време, предложението да не ги изпускате е с бърз кредит от Credissimo. С процес на кандидатстване изцяло онлайн, при това за няколко минути.


Българските Медици - страница 6 - Актуално - BGFreaks\nАвтор Тема: Българските Медици (Прочетена 33994 пъти)\n« Отговор #150 -: 2007-07-31, 18:51 »\nГле'йте, с'а... Като се замисля:\n1.Те си имаха прилични прически още, когато ги изкараха от затвора и ги турнаха нейде под "домашен" арест.\n2.Говореше се седмица преди да си дойдат, че ще си дойдат. Т.е. са имали време да се подготвят за външния си вид.\n3.Бяха облечени по скоро смешно, отколкото изтупано! Валя и Валентина бяха с некви стари дънки и едноцветни тениски. Снежа беше облечена като за погребение. Само Кристияна и Нася бяха малко по-така.\n4.Те наистина все още са в ... шок. Не благодарят за помилването, 'щото все едно са си просили невинност, а според тях те са невинни и не дължат благодарност за свободата, която си е лично тяхна!\n5.Те банкови сметки да им отварят не са искали, нито апартамент, нито опрощение на здравните. Ние сами им ги даваме!!! Кой е луд-тоя дето яде баницата или тоя дето му я дава?!\n6.За 8 години и половина какво направиха за тях българските политици???\n7.А ние какво направихме? Един концерт?! Закичихме се с некви лентички?! Гасихме лампите за час и бяхме на свещи?!\nАре, молА ви се!!! И ние сме едно ... гадно племе.\n« Последна редакция: 2007-07-31, 18:52 от egoist »\n« Отговор #151 -: 2007-08-01, 07:45 »\nЕгоист, евала за поста!\nАма ще требе да изтраем наддаванията за правата над медиците още малко... Поне до изборите...\n« Отговор #152 -: 2007-08-01, 11:07 »\nАма Либийския съд смята че са виновни, аз съм съгласен с него, с Либийския съд, де!\nВ щок, били ... в никакъв шок не са, ами са долни, безкруполни авантюристи, на които авантюрата на косъм им се размина...\n[!--quoteo--][div class=\_'quotetop\_'][/div][div class=\_'quotemain\_'][!--quotec--]7.А ние какво направихме? [/quote]\nАз, лично, нищо - не подкрепям убийци на деца.\n[!--quoteo--][div class=\_'quotetop\_'][/div][div class=\_'quotemain\_'][!--quotec--]Аре, молА ви се!!! И ние сме едно ... гадно племе.[/quote]\nТака си е, пример за това са нашите медици ... и политици!\n« Отговор #153 -: 2007-08-01, 18:54 »\nСейф ал Ислам: Франция даде парите за обезщетенията, Либия сключи добра сделка\nСедмица след освобождаването на българските медици едно от ключовите действащи лица за тази развръзка – Сейф ал Ислам, син на либийския номер едно, призна, че те са станали изкупителна жертва.\nВ разговор вчера в Ница с представител на парижкия вестник „Монд” той спомена някои неизвестни детайли от тази афера. Тези елементи се отнасят до два аспекта, които френските и европейските официални лица предпочетоха да премълчат в публичните си описания за пазарлъците с Триполи: от една страна става въпрос за детайлите на споразумение, предвиждащо големи оръжейни доставки на Франция за Либия, а от друга страна – за ролята при разрешаването на случая с медиците на едно решение на британското правосъдие относно съдбата на бивш агент на либийските тайни служби, който от 2001 г. се намира в затвор в Глазгоу, Шотландия заради отговорността му за атентата в Локърби през 1988 г.\nНа 28 юни този либиец - Абдел Басет Али ал Меграхи, получи разрешение от шотландска правна комисия да обжалва, за втори път, доживотната си присъда. Въпросното решение натежа много за изхода от драмата с медиците. То бе взето по-малко от месец след визитата в Либия на тогавашния британски премиер Тони Блеър. Синът на полковник Кадафи твърди, че определено се надява Ал Меграхи скоро да бъде върнат в Либия. „Ние съвсем скоро постигнахме споразумение за екстрадиция с Обединеното кралство. Наши хора бяха в Лондон преди месец”, посочи Сейф ал Ислам, имайки предвид либийски офицери, които са разисквали въпроса. Той отговори утвърдително на въпрос за връзката между аферата Меграхи и казуса с българските медици: „Ние направихме връзка. Приехме също така проблемът да бъде третиран на двустранно ниво – между Либия и Обединеното кралство, докато преди искането беше това да става на европейско ниво”.\nЩо се отнася до споразуменията в сферата на въоръженията и отбраната, които са били предмет на разговори между Париж и Триполи, изглежда, че той проявява към тях много по-голям интерес отколкото към въпроса за доставката от Франция на Либия на ядрена централа. Сейф ал Ислам заявява небрежно, че такава централа не е от основно значение за Либия. „Ние имаме течни горива... Решението да се сдобием с атомна централа би ни позволило да изнасяме електроенергия... за Италия, по-конкретно”, добавя той, без да пропусне да уточни и възможностите за обезсоляване на морска вода, за които Париж толкова много говори.\nТака че сърцевината на проблема между Париж и Триполи е военната помощ. В какво се изразява тя? „Първо, тя, разбира се, предвижда съвместни военни маневри. Освен това, ние ще закупим от Франция противотанкови ракети „Милано” за около 100 милиона евро, доколкото знам. След това има проект за производство на оръжия, за поддръжка на военни съоръжения. Знаете ли, че това е първата спогодба за доставка на оръжие от западна страна за Либия”, радва се той. През 2004 г. европейското ембарго върху продажбите на оръжие за Либия беше вдигнато след споразуменията с Триполи за изплащане на обезщетения на жертвите от атентата в Локърби. Либия също така се отказа от програмата си за производство на оръжия за масово поразяване след дълги пазарлъци с Лондон и Вашингтон. „За жалост от 2004 г. ембаргото срещу моята страна продължи негласно”, коментира Сейф ал Ислам. „Резервирани по въпроса за продажбите на оръжие по-специално бяха германците. С французите обаче ние преговаряхме отдавна и поискахме от Саркози да ускори нещата. Сега, когато казусът с българските медици е разрешен, се появява една златна възможност”, казва Сейф ал Ислам. Той добавя с видимо задоволство: „Точно в този момент на посещение в Либия са представители на „Талес” и „Сажем”. Синът на полковник Кадафи посочва, че баща му трябва да посети Европа, за да подпише въпросните спогодби, и освен това уточнява, че е било споменато за гаранции в сферата на отбраната, т.е. Франция би се притекла на помощ на Либия, в случай че бъде застрашена нейната национална сигурност. Това го поискали либийците. „Но аз не знам, дали този аспект е залегнал в документа”, казва още Сейф ал Ислам.\nВ качеството си на ръководител на Фондацията Кадафи, която водеше преговорите за изплащане на обезщетения на семействата на либийските деца, болни от СПИН, той държи да заяви официално, че на тези семейства не са дадени „никакви либийски пари”. Тогава откъде дойдоха тези повече от 400 милиона долара? „Това, което мога да кажа, е, че французите уредиха въпроса. Французите намериха парите за семействата. Аз обаче не знам откъде са ги намерили те”. От Катар? Ето отговора: „Ние не сме задавали въпроси. Не искаме да поставяме наши приятели в неудобно положение”. Според Сейф ал Ислам, който съвсем спокойно казва, че не е вярвал във вината на българските медици /”за жалост те станаха изкупителни жертви”/ и че техните разкази, че са били изтезавани в затвора са „преувеличени, 100-процентна фикция”, в тази афера Либия е „сключила добра сделка”. „Това беше сложна история. Голяма бъркотия. С много играчи и всички те трябваше да бъдат удовлетворени”, заявява синът на либийския лидер. /БГНЕС\n« Отговор #154 -: 2007-08-02, 18:46 »\n« Отговор #155 -: 2007-08-03, 15:48 »\n« Отговор #156 -: 2007-08-03, 16:17 »\nИзточникът припомнил, че Сейф ал Ислам Кадафи не заема никакъв официален пост в либийската държава и следователно неговите изявления не са обвързващи за Либия.\nМайтап, бре, Уилиии!!!\n« Последна редакция: 2007-09-04, 20:20 от tech_noir »\nОтговор на: Българските Медици\n« Отговор #157 -: 2007-08-19, 14:22 »\n"Монд": Аферата с медиците променя режима в Либия\nНепослушният Сейф ал Ислам си е изградил образа на човек на "отварянето", но тъкмо той е възможният наследник на властта, смята авторът Филип Бернар\nДве статии - за сина на либийския лидер Сейф ал Ислам и за отражението на случая с българските медици върху режима в Триполи, помества френският вестник "Монд".\nТози доктор по стопанско управление от Международното бизнес училище във Виена с имидж на златно момче и художник любител, е смятан от западняците за наследника на либийския водач, отбелязва авторът Филип Бернар. Той обяснява, че Сейф ал Ислам си е изградил образа на човек на "отварянето" като председател на фондация "Кадафи", изиграла решаваща роля в политическото и финансовото уреждане на тежките спорове, породени от поръчаните от Либия терористични атентати над Локърби, припомня Бернар.\nФондацията също така игра посредническа роля при обезщетяването от европейците на семействата на заразените с вируса на СПИН либийски деца в случая с българските медици, допълва той.\nВ същото време според Бернар ролята на Сейф ал Ислам на неофициален посланик на Либия пред Запада е позаличила образа му на татково синче, което като студент е пътувало, придружено от две пантери. Той обаче припомня, че най-големият син на Кадафи от втория му брак не е единственият в семейството с позиции във властта. Едва преди няколко години по-малкият с една година Саади, смятан за по-близък до твърдата линия на режима, минаваше за най-вероятния наследник, аргументира се журналистът.\nСпоред него обаче председателят на Либийската федерация по футбол, който храни силна неприязън към Сейф, е смятан за твърде непредвидим, за да играе реална политическа роля в този период на подадена от Запада ръка.\nБернар разказва с по две думи и за останалите деца на либийския ръководител, като отбелязва, че Муатасим - третият брат от втория брак на Кадафи, също е имал шансове да го наследи.\nПрез 2003 г. обаче този военен загубил благоволението на баща си, като преместил един батальон без да го информира и предизвикал подозрения в опит за преврат.\nАферата с медиците променя режима в Либия,пише в другата си статия Филип Бернар пише. Той припомня, че след като Сейф ал Ислам признал как петте българки и палестинският лекар са били измъчвани, за да признаят престъпление, което не са извършили, рязката реакция на баща му не е закъсняла.\nТя свидетелства за отражението, което има случаят върху вътрешното равновесие на либийския режим, коментира авторът.\nСпоред него загрижена да продължи реабилитирането си пред международната общност, властта в Либия знае до каква степен СПИН-скандалът е разбунтувал населението и е подхранил ислямистката опозиция, чийто главен бастион е именно Бенгази.\nВъзможно е публичното мъмрене на сина да е било продиктувано от грижата да бъдат успокоени членовете на революционните комитети и общественото мнение, доста обезпокоени от привлеклите медийното внимание "признания" на вероятния наследник на властта, предполага авторът.\nБернар отбелязва, че случаят с българските медицински сестри не само е позволил на либийския режим да получи значителни компенсации, по-специално от Франция. Уреждането му изглежда е уточнило, ако не и ускорило, подготовката за предаване на властта от 65-годишния Кадафи, който е начело на страната от 38 години.\nПо думите на Джордж Джофе - експерт по Северна Африка от Центъра по международни изследвания на Кеймбриджския университет, Сейф ал Ислам е засилил позициите си с ролята, която е изиграл.\nМонсеф Джазири от Лозанския университет твърди, че това извеждане напред на председателя на фондация "Кадафи" - за което свидетелства интервюто му за вестник "Монд", в което той дава подробности за оръжеен договор със Франция и потвърждава невинността на медиците, е знак за началото на един спокоен и договорен преход.\nБернар обръща внимание на един очевиден парадокс: че човекът, който признава публично смущаващи истини за либийската джамахирия, вероятно никога не е имал толкова големи изгледи да наследи баща си, както в периода след освобождаването на медиците.\nВ тази връзка журналистът цитира Джазири: "Като познава Либия, човек не може да си представи, че синът заема такива позиции без съгласието на бащата."\nНе би трябвало освен това упреците на Кадафи да попречат на Сейф да произнесе на 20 август в Бенгази реч, в която да представи своята концепция за реформите, отбелязва още авторът. Той цитира отново Джофе, според когото Кадафи е наясно, че необходимо\nда извърши реформи, но и да задържи семейството си на власт Бернар признава, че въпреки всичко отношенията между либийския лидер и неговия син остават неравни, като припомня, че Сейф ал Ислам ту е бил изтикван напред, ту е бил издърпван назад във случая с българските медици.\nАнализаторите определят изявленията на сина и като тестване на границата на приемливото за бащата. Според Джазири до момента не е била прекрачена нито една червена линия.\n« Отговор #158 -: 2007-12-11, 21:39 »\nФранция и Либия сключиха сделки за 10 милиарда евро\n« Отговор #159 -: 2007-12-11, 21:45 »\n« Отговор #160 -: 2008-03-20, 13:39 »\nАлчни ли са медиците ни...\n« Отговор #161 -: 2008-03-20, 17:35 »\nБе те да се радват че са живи .. друго не им трябва.\nRe: Българските Медици\n« Отговор #162 -: 2010-08-07, 00:34 »\nРазкрития около СПИН епидемията в Либийската Джамахирия\n« Отговор #163 -: 2016-04-09, 22:58 »\nИмаше един случай с едни моряци наскоро, ама нещо май почти никой не го отрази. За щастие този път вместо да се вайкат ги измъкнаха\n« Последна редакция: 2016-04-11, 07:37 от tech_noir »


Луксозна елегантност отвъд океана | EVA.bg\nЕлка Влаховска 25 November 2021\nМоже ли да бъде направен прецизен и стилен проект за вътрешно обзавеждане изцяло онлайн?\nКак се осъществява подобна комуникация и как идеите достигат, преминавайки хиляди километри, за да се съгласува до най-малкия детайл сложен и екстравагантен проект? Отговори на тези въпроси получихме от Николета Кръстева, дизайнер и основател на EXTRAVAGANCE design.\nВ съвременния свят на улеснена комуникация е възможно да се проектира стилен, елегантен и уютен дом по задание на клиента, а общуването да бъде осъществено чрез различни средства за дигитална комуникация. За създаването на проекта не се е налагало дизайнерката Николета Кръстева или представител от екипа й да лети до Маями. Необходимата информация за обекта е изпратена от местен архитект, който прави заснемането и се ангажира с документалната част.\nЦялата комуникация преминава дистанционно чрез телефонни разговори, кореспонденция по имейл и използване на платформи за видео срещи.\nВсички възможни варианти за ефективна онлайн комуникация са приложени на практика.\nТова е един модерен подход за излизане от рамките на общоприетата представа за взаимодействието между дизайнер и собственик, които обикновено провеждат множество лични срещи за съгласуване на творческите идеи, цялостната интериорна концепция, персоналните желания на клиента и избора на материали и обзавеждане.\nТук липсата на директен контакт по време на проектирането в никакъв случай не се отразява негативно върху работния процес и резултатите говорят сами за себе си. Проектът е одобрен от клиента и предстои да се премине към неговата реализация, по време на която вече ще са необходими посещения на място от екипа на EXTRAVAGANCE design.\nКъщата в Маями е на две нива с обща площ от почти 1000 кв. м. На първия етаж са разположени зимна градина, стая за домашно кино, неформална фамилна стая, всекидневна, трапезария, кухня с килер и барбекю зона. Освен всичко това, на този етаж има домашен офис, библиотека, две тоалетни и една баня, гардеробна и помещение за обувки, както и перално помещение.\nНа втория етаж са разположени главната спалня със самостоятелна баня и дрешник, две детски стаи, всяка със собствена баня и дрешник, две стаи за гости и стая за помощен персонал. На това ниво е и т.нар. „зона за спорт“ с оборудван фитнес и обособен кът за игра на билярд.\nМоже би малцина знаят, че при проектирането на домовете в Маями има един много специфичен момент – съобразяването с климатичните особености на района. Ето защо и тук се налага да се намери правилният подход. Решението е всички стъкла на прозорците на къщата да бъдат устойчиви на ураганите, връхлитащи региона. Ако стъклата не са от такъв тип, обичайно се монтират метални жалузи, които затварят дома при необходимост.\nСамо по себе си това е доста трудоемко и не изглежда естетически добре, ето защо при проекта е избран вариантът със специални стъкла, които да не отнемат от елегантната визия на къщата, а същевременно да могат да я предпазят от неблагоприятните климатични явления.\nВ общата концепция на интериора при основния избор на материали се залага на естествен камък, паркет, дървени плоскости, гланцирани повърхности и златисти детайли, които създават модерна и елегантна визия, олицетворяваща напълно представите за луксозно обитаване на дома.\n„Целта беше да създадем атмосфера, изпълнена с усещане за комфорт – казва Николета Кръстева. Използвахме светли тонове, много осветителни тела в различни конфигурации и огледални повърхности. Водени от желанията на клиента и с прецизност към детайлите, проектирахме свеж и елегантен интериор с много светлина и фино усещане за лукс.\nСпециално внимание е отделено на релефите, текстурите и вплитането на златни детайли. Някои от помещенията са с високи тавани, което позволява поставянето на пищни осветителни тела.\nНестандартни решения с индивидуален почерк стоят в центъра на дизайна. Във фамилната стая например e проектиран специален барелеф. В трапезарията пък на основната стена има ефектно изображение от италианска мозайка Sicis.\nНе сме се ръководили от каквито и да било моментни трендове, тъй като винаги в работата си се стремим да създаваме интериори, които имат своята непреходност във времето и ще бъдат актуални във всеки един момент.\nЗатова интериорната концепция съчетава в себе си решения, пресъздаващи дизайн, който впечатлява още от пръв поглед и след време това усещане със сигурност ще се запази, независимо каква е актуалната тенденция.\nВ крайна сметка уютът, класата и стилът винаги ще са на мода и точно на тях заложихме в интериора на тази къща.“\nПовече проекти на студиото за интериорен дизайн EXTRAVAGANCE design може да видите на www.extravagancedesign.com\nСтудиото е основано през 2009 г. и се нарежда сред най-динамично развиващите се български компании за интериорен дизайн. Посоката на работата му е свързана с пресъздаване на бутиков интериор, практични дизайнерски решения и иновативни концепции.


Лациум Джуниър, Lacium Junior пробиотик 10 капсули с удължено освобождаване\nВъзстановява чревния баланс и подобрява имунната функция\nЛациум Джуниър е пробиотична хранителна добавка, специална създадена в грижата за детското здраве. Доставя 25 милиарда полезни бактерии и инулин за възстановяване на баланса и подобряване на имунната функция по време и след антибиотична терапия, лошо храносмилане, подуване на стомаха, раздразнени черва, запек, разстройство, лоша диета, отслабнал имунитет.\nСъдържа специално подбрана комбинация от 9 щама живи лактобацили за тънките черва и бифидобактерии за дебелото черво, която поддържа добро чревно здраве, стомашен комфорт и силен имунитет.\nBifidobacterium breve BR03 25%\nBiﬁdobacterium breve BR03 25%\nLactobacillus rhamnosus LR06 25%\nLactobacillus plantarum LP09 25%\nLactobacillus casei LC03 20%\nLactobacillus acidophilus LA02 2%\nStreptococcus thermophilus YO8 1%\nBiﬁdobacterium biﬁdum BB01 1%\nBiﬁdobacterium longum BL03 0,9%\nLactococcus lactis LLC02 0,1%\nИнулин 140 mg\nПо 1 капсула на ден, приета с вода\nЛациум Джуниър е хранителна добавка.\nЛациум Джуниър е пробиотична хранителна добавка, специална създадена в грижата за детското здраве. Спомага за възстановяване и подобрява имунната функция по време и след антибиотична терапия, лошо храносмилане, подуване на стомаха, раздразнени черва, запе\nПримадофилус Кидс Портокал 68 мг 30 таблетки Повишава устойчивостта към инфекции, подобрява храносмилането\n17.90 лв. Лациум, Lacium пробиотик 10 капсули с удължено освобождаване Спомага за добро чревно здраве и силен имунитет\nБиохерба, Bioherba Пау д Арко 370 мг 100 капсули 11.99 лв. Прочетете повече Резиста Протект, Resista Protect 30 таблетки 18.79 лв. Прочетете повече Имунактив Денк, Immunactive Denk 20 сашета 16.76 лв. Прочетете повече Сибирски Женшен Макс, Siberian Ginseng Max капки 100 мл Cvetita Herbal 39.00 лв. Прочетете повече


Cable Power Schuko IEC320-C19 2m - ZettaByte: Компютърна техника и периферия\nКод: 19.99.1552 Продуктов No: 37540 Марка: ROLINE Категория: Кабели, адаптери и конвертори\nIEC 320 C19 (Female)\n6.60 лв./мес. Общо дължима сума: 19.81 лв.\n3.42 лв./мес. Общо дължима сума: 20.55 лв.\n2.37 лв./мес. Общо дължима сума: 21.30 лв.\n1.84 лв./мес. Общо дължима сума: 22.07 лв.\n1.52 лв./мес. Общо дължима сума: 22.86 лв.\n1.31 лв./мес. Общо дължима сума: 23.66 лв.\n1.17 лв./мес. Общо дължима сума: 24.48 лв.\n1.05 лв./мес. Общо дължима сума: 25.30 лв.\n0.97 лв./мес. Общо дължима сума: 26.17 лв.\n0.90 лв./мес. Общо дължима сума: 27.05 лв.\n0.85 лв./мес. Общо дължима сума: 27.94 лв.\n0.80 лв./мес. Общо дължима сума: 28.86 лв.


Евроколежа със загуба в Поморие - TribunaPlovdiv.bg: Спортни новини, Локомотив (Пловдив), Ботев (Пловдив) и други\nЕвроколежа със загуба в Поморие\nОтборът на Евроколеж загуби гостуването си на Поморие в срещата от 10-тия кръг на Югоизточната “В” група. Домакините вкараха два бързи гола през първата част, а пловдивчани изпуснаха доста положения до края на срещата.\nПри едно от тях главният съдия подмина чиста дузпа за нарушение срещу Николай Маринов. Срещата премина оспорвано като домакините от Поморие отбеляза гол още във 2-та минута чрез Димитър Попов. Те вкараха и втори бърз гол в 26-та минута от Димитър Коларов. След това до края на мача колежани изпуснаха доста положения, както и домакините.\nВъзможности за гол имаха Николай Маринов, Николай Николов, Георги Куртев и др. След тази загуба Евроколеж дели третото място с Миньор Раднево с 16 точки, а Поморие са втори с 18 т. В следващият кръг пловдивчани играят с петият в класирането Левски Карлово, които имат 15 точки. Мачът ще се предава по Канал 3.\nСнимка и източник: fceurocollege.com


Краят на Великобритания - ПЕРИСКОП\nпонеделник, декември 2, 2019\nНачало Другата България Краят на Великобритания\nКраят на Великобритания\n„Както и да го гледаме, не би имало поводи за икономическа радост при Brexit без сделка.“ Това написа преди дни в сп. New Statesman проф. Джагджийт Чада, директор на Националния институт по икономически и социални проучвания (NIESR) на Великобритания. Малко преди това NIESR излезе с доклад, според който Великобритания е обречена на анемичен ръст за тази година и следващата, освен ако вече не е изпаднала в рецесия. И то точно когато новият премиер Борис Джонсън идва на власт.\nТака и без това нелеката задача пред Джонсън става още по-трудна, независимо дали изобщо има някакъв план как да преговаря с ЕС извън просто да заплашва 27-те с варианта „тръгваме си на 31 октомври без сделка и ще видите вие“. Досега Великобритания успяваше да избегне най-лошите очаквани икономически ефекти от Brexit. Настоящият срив на паунда до почти двегодишно дъно, лошото представяне на производствения сектор и нарастващият ужас на всички нива на британския бизнес допълнително усложняват уравнението и стесняват опциите на Джонсън.\nЗасега той продължава да настоява ЕС да отвори отново злополучната сделка за напускане, сключена с предшественичката му Тереза Мей. В същото време правителството му засилва подготовката си за излизане без сделка. Дали това е блъф или реална стратегия няма голямо значение за британския бизнес, който все повече чувства негативите дори само от възможността за „твърд“ Brexit.\nБодро към пропастта\nBrexit без сделка перманентно ще забави потенциалния ръст на британската икономика.\nСпоред доклада на NIESR, дори ако Лондон някак си успее да сключи сделка с ЕС – нещо, което в момента изглежда като непосилен подвиг – британската икономика ще нарасне на годишна база едва с 1% през 2019 г. и пак с толкова през 2020 г. За забавянето допринасят както хаосът около Btexit, така и външната несигурност заради търговската война между САЩ и Китай и свиването на растежа в еврозоната. NIESR смята, че вече има 25% шанс Великобритания да е влязла в рецесия. А дългосрочният ефект от „твърд“ Brexit би бил британски БВП, който е „перманентно“ по-нисък с 5% от прогнозираните нива при оставане в ЕС или при излизане с благоприятна сделка (виж графиката).\n„В сравнение с очакванията ни от миналата година световният растеж за 2019 г. ще бъде с 0.5% по-нисък поради търговските спорове и забавянето в ключови развиващи се икономики. Това увеличава глобалната несигурност и отлага вземането на важни решения“, обяснява проф. Чада. Търговската война кара британските производители да продължават да се фокусират в познатия и удобен пазар на ЕС въпреки въпросителните около Brexit. Това намалява алтернативите им при Brexit без сделка и засилва бъдещите загуби.\n„На новия премиер може да му се наложи да се справя със същия залог на европейските преговарящи като Мей – оставане в митническия съюз поради Ирландската граница – но без да може да се облегне на стабилна икономика, чрез която да спори за Brexit без сделка“, заключва Чада.\nГотови или не\n„Липсата на подготвеност за сценарий без сделка сред малкия бизнес е плашеща“, коментира говорител на британската Федерация на малките бизнеси пред Guardian. Основната причина е, че малките бизнеси нямат ресурс да отворят свои клонове в европейски страни, като правят големите финансови компании от лондонското Сити. Още повече че малките фирми може веднъж вече да са опитали да се подготвят за Brexit на 29 март, който просто не се състоя. И в момента нямат налични финанси да направят това за втори път в края на октомври.\nСегашният ужас сред британските бизнес лобита се дължи донякъде на усещането, че шансовете за вариант без сделка са ниски. Според скорошно бизнес проучване 47% от интервюираните собственици на малки бизнеси във Великобритания са направили планове да увеличат търговията си с ЕС тази и следващата година. В същото време само за последния месец британското правителство е изпратило писма до 165 000 компании, които не са се регистрирали дори за най-базовите подготвителни мерки за Brexit без сделка, въпреки че усилено правят бизнес с ЕС. И сега идването на Джонсън събужда множество малки бизнеси за реалността, че търговията им може изцяло да пропадне или да се оскъпи рязко от 1 ноември.\nЛипсата на адекватна информация от страна на правителството също подпомага чувството за хаос. „На бизнеса се казва да се подготви за вариант без сделка, но просто липсва базова информация, чрез която да планираме“, оплаква се пред Guardian Клеър Уокър от Британската търговска камара. Сега правителството на Борис Джонсън обещава да похарчи 100 млн. паунда за информационна кампания за Brexit без сделка и още един млрд. паунда за „подготвеност“, ако се стигне до този вариант. Пропадналите търговски договори и дългосрочни планове обаче не могат да бъдат върнати назад.\nСрив в производството\n„Ако видите, че се задава буря, ще извадите торбите с пясък. Това не означава, че ще спрете цялостно наводнението – сигурно ще загубите кухнята, но поне може би ще спасите спалнята. Там сме в момента“, описва ситуацията пред британската BBC заместник-директорът на Конфедерацията на британската индустрия (CBI) Джош Харди. Данните на CBI показват, че обемът на производството в страната бележи най-големия си срив от финансовата криза насам поради намалено вътрешно и международно търсене.\nДобра илюстрация е състоянието на автомобилният сектор. Според Асоциацията на моторните производители и търговци (SMMT), инвестициите в британския автосектор за първата половина на 2019 г. са намалели със 70% на годишна база. Инвестициите в намаляват от вота за Brexit насам, но тази година достигат дъното. „През последните 7 години британската автомобилна индустрия беше истински успех – средно получавахме около 2.5 млрд. паунда инвестиции на година. В първите 6 месеца на тази година дори не се приближаваме до половината от 2.5 млрд. паунда. Става дума за 900 млн. паунда, което се дължи на страха от Brexit без сделка“, обяснява пред BBC изпълнителният директор на SMMT Майк Хос.\nАгресивната реторика на правителството на Джонсън, негативният доклад на NIESR и лошото представяне на производствения сектор доведоха и до срив на паунда. Всичко това допълнително намалява така или иначе почти несъществуващите шансове на Джонсън да направи Brexit успех.\nВ същото време не е сигурно дали стагниращата британска индустрия може да спечели от поевтинялата валута – според оценки на CBI производственият сектор не е успял да се възползва достатъчно от по-ниския паунд в периода 2017-2018, когато световната икономика беше във възход. И едва ли ще успее сега, колкото и да пада британската валута. По думите на старшия пазарен анализатор от IG Джошуа Махони пред Guardian: „С два месеца, оставащи до крайния срок, имаме всички причини да вярваме, че паундът има да се свлича още с много.“\nСпоред анализ на директора на Chatham House д-р Робин Ниблет потенциалната успешна стратегия на Джонсън, ако въобще има такава, е да докара Великобритания до излизане без сделка на 31 октомври, като демонизира ЕС през цялото време. Веднага след напускането Джонсън трябва да договори тримесечно отлагане на последствията от „твърдия“ Brexit за въвеждане на минимални защити и от двете страни. Ако това не мине през британския парламент, тогава Джонсън би могъл да свика нови избори с надеждата да спечели с убедителен мандат. Изборите от своя страна биха могли да склонят ЕС да даде на Великобритания още време. Но докато се случва всичко това, Джонсън ще трябва и да гаси пожарите на вече започнала икономическа криза\nПредишна статияИзвънредно! Пламна автобус, пълен с деца, на пътя Бургас – Варна\nСледваща статияСмърт и кръв на пътя! Верижна катастрофа отне човешки животи\nБалестрино е „град-призрак“, разположен на 70 км югоизточно от Генуа, Италия. Историята на града датира от единадесети век, когато в абатството на Свети Петър...\nЗаги отново се доверява на Тасевски\nСлавия тренира с настроение преди сблъсъка с Ботев Пловдив за Купата на България. В изминалия кръг о [...]\nСпортният директор на Локомотив София Бойчо Величков и синът му са основните виновници за боя в ложа [...]\nЯка глоба и затворен стадион чака Локо (Сф) за ексцесиите! Дербито с ЦСКА 1948 при закрити врата\nСурова глоба и мачове без публика, това предвижда Дисциплинарният правилник на БФС за инцидентите на [...]\nНа футболистите и треньорите в Етър към днешна дата се дължат по една заплата и една премия, разбра [...]\nБерое си връща халф, Херо набеляза чужденци! Старозагорци уговориха 5 контроли в Турция\nБерое ще започне зимната си подготовка по време на паузата на 6 януари (понеделник). 10 дни отборът [...]\nКървав ад на пъпа на София! Намериха заклан мъж с нож в устата и...


Защо е добре да оставиш децата си да се обличат - бебеПрочети Повече\nОсновен бебе Защо е добре да оставиш децата си да се обличат\nЗащо е добре да оставиш децата си да се обличат\nИмаше време, когато децата трупаха костюми и имаха само 4 дни в годината, за да ги носят: тематично парти за рожден ден, Хелоуин и карнавал. Но тази тенденция да се съхраняват костюми в куфари, кутии и канапета, докато натрупват прах, вместо да се чупят по кожата на децата, изглежда се променя. Нищо не се случва, ако се счупят; Те са за това, за носенето на малките\nПолзите от детските костюми са многобройни. Всъщност има зеле, които вече ги включват като още един ъгъл от своите класове в ранното детско образование и все повече и повече родители се насърчават да правят същото в стаята за игри у дома. Можете да го погледнете за най-положителната част, тази, която предполага преки ползи в растежа на малките, или практическата част: ако ги сложите на магаре, например до игрите, те няма да бъдат заема място, от което се нуждаете в килера или под леглото.\nНо, както казахме, основният аргумент да позволим на децата да се обличат, когато пожелаят, е дългият списък от предимства, които това включва:\nПоемането на роля, различна от тяхната собствена, позволява на децата да влязат на мястото на други хора, дори и да е фиктивна. Това пряко засяга способността им да съпреживяват другите, основна ценност в човешкото същество.\nФорма за изразяване\nКостюмите са друга форма на изразяване, за да опознаем децата си. Чрез тях те могат да изразяват чувства, съмнения, емоции и т.н., които иначе не могат да споделят.\nВсички игри, които включват художествен контекст и костюмите са, насърчават творчеството и въображението у децата, така че само заради това си струва да ги оставим да се обличат, когато пожелаят у дома.\nАко натурализират костюмите, няма да имат проблем да ги носят, когато става въпрос да го правят на публично място, и най-важното е, че ще бъде от голяма полза да оставят настрана срама за това, което ще кажат и този тип предразсъдъци, типични за възрастни живот.\nАвтономия и увереност\nАко детето има възможност да се облича, когато пожелае, то ще развие своята автономност и увереност, защото то ще избира в каква кожа иска да влезе и кога. Дори в контекста на свободното време и игра, това е начин да се научите да вземате решения и да налагате желанията си.\nСоциални и изразителни умения\nКостюмите са отлично извинение за развитие на социални умения, защото малките обикновено обичат да ги носят със своите братя, сестри, братовчеди, приятели\nа също и с родителите му. Освен това развива у тях техните изразителни способности; не само говоримия език, но и жестовите.\nЛош ден, истерика, разочарование, тъжен ден\nНакратко, негативната тенденция може бързо да бъде обърната със забавно време, като костюми за деца. Те се мотивират, отпускат също, променят драстично чипа и най-важното - подобряват настроението си.\nКонцепцията за забавление трябва да бъде първата в списъка, но ние затваряме с нея, за да му придадем тежестта, която има. Все още много пъти забравяме, че голямата задача на малките деца е да играят. Играта е най-ефективната за вашето учене, а също и за вашето щастие. А костюмите много ги радват, така че няма какво повече да се добави за това.\nЗабавна козметика за деца\n4 лесни и забавни фризби, които да направите през лятото и да излезете да играете\nАтопичен дерматит, какви кремове можем да използваме за успокояване на кожата на детето?\nНай-добрите упражнения за стимулиране на усукванията в бебето\nМузикална интелигентност: Кажете му, като пеете!\nЗащо детето ви не иска да си ляга?\nОбратно в училище с раницата, която защитава вашето дете


Най-ароматното кафе и най-здравословният хляб в света – на витрина в Хасково - Haskovo.NET\nАко сте в стая в студентското общежитие и чуете весел капчук по перваза на прозореца, не бързайте да отваряте и да слагате ръка под струята: в осем от десет случаи вместо дъжд може да се лее нещо лепкаво и гадно миришещо....\n14:05, 21 ное 2019 г.\nНай-ароматните видове кафе, които могат да се намерят на световните витрини и уникалният здравословен безглутенов хляб, разработен от хасковски майстори, ще са запазената марка на новото заведение, което отвори врати в Хасково на бул. „България“ 142, до съда.\nТо е от типа bar & bakery. Но освен с ароматно кафе и изкушаващи видове хляб от фурната си, инвеститорът – Веселин Илчев, е решил да поглези клиентите си и с витрина със сладки изкушения. Торти, баклави, кремове, са приятният привкус към деня.\nОт днес заведението посреща с отворени врати клиентите си, които пък с охота опитаха още на закуска тапаси безглутенов хляб, замесен с квас, със зехтин и маслинова паста.\nНад 17 вида хляб за всяко предпочитание могат да намерят хасковлии в новата пекарна-диетичен, селски, със сусам, пълнозърнест, черен, чобата с различно съдържание, и още, и още… Абсолютно е гарантирано качеството на продуктите, тъй като това е вторият обект от веригата, след този в комплекс „Веспрем“, който отваря врати в рамките само на три месеца. Името ѝ обаче остава все още неразкрито от собственика, тъй като се очаква да излезе запазената марка на фирмата и продуктите.\nКато в типично bar & bakery заведение и тук скоро клиентите ще бъдат обслужвани не само на витрина, но ще могат да поседнат и да вземат глътка въздух от забързания ден с глътка ароматно и прекрасно кафе.\nНай-голямата изненада за ценителите и най-екстравагантните посетители ще е предлагането на най-ароматното и най-скъпо кафе в света. Уникалният вкус и ароматът на Kopi Luwak се прослави в много държави по света, както и в България. То е скъпо удоволствие за истинските ценители на кафе, защото притежава тежък аромат с нотки на карамел и шоколад.\nЕкзотичната топла напитка е изключително усещане за сетивата, но и добиването на кафените зърна е не по-малка екзотика. Те се събират от изпражненията на циветите. Самата обработка на зърната става в храносмилателния тракт на бозайника, който се храни с червените плодчета на кафето, като подбира само най-зрелите от тях.\nУникалната комбинация от ензими в стомаха на животното разрушава протеините, които придават на кафето типичния горчив вкус, а ферментационните процеси създават неповторимия аромат на кафето.\nПредстои разрастване на веригата и в други градове на страната, съобщи Веселин Илчев. Още три локации в Хасково вече са набелязани. Със съдружници той работи и в Пловдив, имат намерение да се развиват и в Европа.\nА за безглутеновия хляб, който е специална разработка на фурната в Хасково, вече са се интересували две световни фирми за хлебни изделия. Предстои пакетирането му и пускането му и в магазинната мрежа.\nСлед различните видове хляб, това, което предстои, като предложение на витрината на заведението на бул. „България“ 142, са сладки бисквити и сандвичи – новите разработки на пекарната. Те ще бъдат скоро предлагани в обекта, посочи собственикът му. Така че очаквайте продължение в изненадите…\nВерига LaVizzara пуска доставка по домовете 18.03.2020\nВземи твоето безплатно кафе в La Vizzara с още много комплименти 27.02.2020\nРецептата на първия в света безглутенов хляб пазена като тайната на Кока Кола 30.01.2020\nФурор в Хасково: Дамски бутиков хляб за перфектна линия 21.01.2020\n29-годишният бизнесмен Веселин Илчев се кандидатира за кмет на Хасково 24.09.2019\nХасковлия разработи новаторска рецепта за безглутенов хляб 22.08.2019\nСтягат протест "Не на мафията", отцепват улици и булеварди в Хасково 20.05.2019\nБизнесмен продава благотворително 15-годишна Мазда 15.04.2019\n- За какво лежиш?\n- За присвояване в особено големи размери.\n- Особено големи? Колко е това?\n- Ами например костюмът ми е 72-ри размер...


ДНЕС се обяви срещу рязкото увеличение на цената на водата в София :. Актуално\nНачало / Актуално - Водещи новини / "ДНЕС" се обяви срещ...\nДвижение "ДНЕС" категорично и ясно се възпротиви върху исканото увеличение на цената на водата в столицата. На 3 февруари 2017 г. в Комисията за енергийно и водно регулиране (КЕВР) се проведоха открито заседание и обществено обсъждане на всички заинтересовани страни. Георги Христов, представител на движение "ДНЕС", остро възрази срещу намерението на „Софийска вода София“ ЕАД да увеличи цената на водата в столицата с 38%. Неоспорим факт е, че след подписването на концесионния договор, ВиК услугите в столицата се комерсиализираха до краен предел. Данните сочат, че от 2001 година до момента "Софийска вода" е увеличила цената цели 337%. Това обаче е в разрез с концесионния договор, според който дружеството няма право на подобно нещо.\nСериозен проблем е и загубата на вода, за която потребителите трябва да плащат ежедневно от джоба си. Според нормативните документи "Софийска вода" е задължена да намали тези загуби до 30%, а в момента те са над 50%. Дружеството не е изпълнено нито това, което е заложено по концесионен договор, нито това, което е заложено в приетите бизнес планове по закон.\nНито един от представителите на потребителите не подкрепи желаното увеличение от страна на "Софийска вода".\nГеорги Христов изложи ясно предложенията на Движение "ДНЕС" за регулиране цената на водата в столицата:\n1. Да не се приеме проектът за решение за увеличаване цената на питейната вода, предложена от работнага група в КЕВР.\n2. Снабдяването с питейна вода на гражданите да става по договор на всеки потребител със съответния пряк доставчик (ВиК дружество). Цената в тези договори да е еднокомпонентна и регулирана от КЕВР.\n3. Фактурирането на количеството консумирана вода да става само по показанията на индивидуалния/индивидуалните водомер/и на съответния клиент и еднокомпонентната регулирана цена.\n4. Всички измервателни уреди (водомери) да станат собственост на съответния пряк доставчик на питейна вода и отговорността за изрядността, техническата поддръжка и метрологичната им проверка да е негова.\n5. Прекъсването на водоснабдяването от страна на прекия доставчик да се допуска след неплатени две месечни сметки от съответния клиент. При спорни обстоятелства (надписано количество консумирана вода, съмнения за неизправност или манипулиране на водомера/водомерите и др.) прекъсването да става след санкция от КЕВР или от прокуратурата при съмнения за съзнателна злоупотреба.\nМоля, отворете прикачения файл!


Тенис: Ноле отново коронясан в Мелбърн\nНоле отново коронясан в Мелбърн\nТретият в схемата на Откритото първенство на Австралия Новак Джокович спечели титлата за втори път в кариерата си след 2008 година. На финала 23-годишният сърбин се разправи с петия поставен Анди Мъри с 6:4, 6:2, 6:3 след два часа и 33 минути игра.\nКупата бе втора за Ноле и в Големия шлем изобщо. А бледата игра на Мъри не сбъдна мечтите на Великобритания за титла при мъжете в Четворката, която се чака от 1936 година. Шотландецът записа трети загубен финал в Шлема (втори пореден в Мелбърн), без да е спечелил и сет.\nДвамата тенисисти залагаха на дълги разигравания и първите четири гейма продължиха точно 30 минути, като само вторият завърши за повече от четвърт час. Всеки печелеше подаването си до десетия гейм. Мъри допусна 15:40 при своя сервис и Джокович успя след топка на съперника в аут да вземе сета в своя полза след един час игра.\nНоле нанесе удар с нов брейк за 2:0. Сърбинът догони нескопосана къса на съперника и завърши топката по диагонала. Британецът, който е точно една седмица по-голям от Джокович, продължи да играе зле и белградчанинът направи втори пробив, този път на нула, за да увеличи преднината си на 4:0 гейма. Мъри спаси сетбол и взе подаването си за 1:5. Веднага след това 23-годишният тенисист от Дъмблейн стигна до първите си точки в мача и направи брейк на нула. После обаче Ноле си възвърна концентрацията, стигна до втори сетбол и го реализира, след като отбранителният форхенд на Анди спря в мрежата.\nТретата част започна с пробив за Мъри. Но след това сърбинът го върна и взе подаването си. Надеждата на Великобритания за титла от Шлема при мъжете изглеждаше изтощен, трудно се придвижваше по корта и дишаше като маратонец след 40-ия километър. Ноле заприса втори пробив за 3:1, след като при седмата си възможност в гейма постигна минаващ удар по правата. Вместо затвърждаване обаче последва слаб сервис гейм на Джокович и рибрейк. Сърбинът продължи да е по-разнообразния и свеж тенисист и направи нов пробив за 5:3. След това сервираше за титлата, стигна до шампионска точка и ликува, след форхенд на съперника в мрежата.\nПубликата аплодира бурно белградчанинa, неговата ложa също стана на крака, за да го приветства. Освен таткото Сърджан, братята и треньорът Мариян Вайда, в нея за втори пореден мач бе съотборничката на Ноле за „Хопман къп” Ана Иванович. Новият крал на Мелбърн остана само по шорти след успеха, като раздаде всичсо на феновете. Както е известно топспортистът играе наистина ролята на крал Александър в сериал.\nДжокович приключи финала с 31 непредизвикани грешки и 26 печеливши удари (6 аса) при 68 процента вкаран първи сервис. При Мъри показателите бяха 44 грешки (4 двойни), 21 уинъра (6 аса) и само 53 процента.\nШампионът получи чек за 2,2 милиона австралийски долара или 3 146 000 лева, според курса на БНБ, и 2000 точки за световната ранглиста. Той остава трети в света, но вече Ноле е доста по-близо до втория Федерер, който загуби 1280 точки от отпадането на полуфинала. За финалиста остана точно половината от тази сума и 1200 точки.\nТаг: джокович, ноле, мъри, мелбърн, титла, шампион,


Има ли Вариант Б за Бюджет 2010?\nИзлязоха предвалителни данни за изпълнението на приходната част на бюджета през януари 2010 и никак не са розови.\nОбщата сума на събраните данъчни приходи през януари 2010 е 1.26 млрд. лева при 1.66 млрд. лева през 2009. Което е спад с 24 % въпреки широко прокламираното свързване на системите на НАП и Агенция Митници и въпреки увеличението на цените на петрола /оттам и приходи по ДДС/\nНай-големият проблем остава събираемостта на ДДС. При нетно събрани 870 млн лева през 2009, сега са събрани 544.7 млн лева. И това въпреки забавянето на възстановяване на ДДС в размер на 400- 800 млн лева. Според министър Дянков реформата в НАП вече е завършила. Според мен, гледайки цифрите и чувайки каквото чувам за ставащото в НАП, изобщо не е започвала или е тръгнала много встрани.\nПроблем са и акцизите. При събрани 496 млн лева през януари 2009, сега са събрани 438 млн лева. И това въпреки увеличените ставки на акциз на цигари, някой петролни продукти и ел.енергия. Т.е. случва се това, което всички очаквахме: търговците се презапасяват с цигари в края на 2009 и през първите два-три месеца на годината изпълнението ще е слабо.\nСъбраният корпоративен данък е паднал от 94.6 млн лева през януари 2009 на 65.3 млн лева през януари 2010. Кризата се чувства осезателно вече, печалбите падат, вероятно и част от фирмите се връщат обратно към сивия сектор.\nДобро изпълнение има подоходния данък, от 135.7 млн лева през януари 2009 на 149 млн лева през януари 2010. При растяща безработица и замразяване на заплати трудно мога да намеря обяснение, освен бонуси и тринайсти заплати да са изплащани умишлено през януари вместо декември, за да не минават като разход и да се «напудрят» резултатите за 2009.\nДобро изпълнение имат и имуществените данъци, събирани от общините, от 17 млн лева през януари 2009 на 27 млн лева сега. Най-голямо е подобрението при данък МПС, от 6.9 млн лева през януари 2009 на 16 млн лева сега. Данък върху недвижими имоти скача от 3.3 млн лева на 4.9 млн лева. Сделките по недвижими имоти обаче са в застой- през януари 2009 са събрани 7.3 млн лева от данък по възмездно придобиване, сега – 6.7 млн лева.\nОбщата сума на събраните неданъчни приходи през януари 2010 е 53.9 млн лева при 69.4 млн. лева през 2009, което е спад от 22.5 %.\nОбщо през януари 2009 НАП, Агенция Митници и общините са събрали 1.31 млрд лева при 1.73 млрд лева през януари 2009. Или намаление на приходите от 420 млн лева, и то само за първия месец на годината. Разбира се, от един месец в никакъв случай не бива да се правят генерални изводи. Ще изчакаме още 3 месеца и ще стане ясно накъде вървят нещата с изпълнението на бюджета.\nНо все пак да попитам- ако събирането на приходи продължава да върви така лошо, кой е Вариант Б? Да вдигнем данъци, да режем пак разходи, да бъде уволнен Дянков? Или и трите едновременно?\nфевруари 12, 2010 at 0:58\nГ-н Кадиев, искам един честен отговор от Вас:\n-Вярно ли е , че през 2008 г. г-н Орешарски над 700 пъти е нарушавал ДЪРЖАВНИЯТ БЮДЖЕТ?\nПо принцип, ВСЯКО едно правителство в СВЕТА, прави ала-бала с бюджета!\nфевруари 15, 2010 от 9:42


Антинаградите Big Brother за нарушаване на личната неприкосновеност ще бъдат връчени в края на месец март, съобщиха на пресконференция организаторите на проявата - Програма Достъп до Информация и Интернет Общество България. До края на месеца продължават да се приемат номинации за наградите на адрес в интернет: http://bg.bigbrotherawards.org. Три са категориите, в които ще бъдат обявени победители: най-лоша държавна институция, най-лош държавен служител, най-агресивна частна компания. Първите награди Big Brothers бяха връчени през 2003 година. Тогава призьори бяха излъчени в шест категории.\nВ заседание на 7 февруари ВАС присъди на ПДИ направените разноски по делото срещу отказ на Министерския съвет да предостави отдавна отменен документ, който бе отказан незаконно на основание секретност преди три години.\nНа 9 февруари Състав на Софийския градски съд разпореди главният секретар на Министерството на околната среда и водите, Леончия Сеизова, и юрисконсултът на министерството незабавно да изпратят писмено обяснение защо не са изпълнили задължителни указания на съда. Делото е образувано по жалба на сдружение “За земята” срещу отказа на екоминистерството да даде протоколи от обществени обсъждания на крупни инфраструктурни проекти, финансирани по програма ИСПА на Европейския съюз.\nНа 14 февруари тричленен състав на ВАС гледа дело за достъп до стенограма на Министерския съвет от 2003г. по жалба на журналиста от радио “Нова Европа”, Васил Чобанов, който поиска да узнае позициите на отделните министри по приватизирането на дружества със стратегическо значение за България. Според правителството журналистът няма право на тази информация, защото тя била от подготвителен характер и с несамостоятелно значение. Съдът ще се произнесе в срок от един месец.\nНа 9 февруари, Министерският съвет внесе в Парламента проект за изменения в Закона за защита на класифицираната информация (ЗЗКИ). Това стана ден след като Министерски съвет официално заяви на Програма Достъп до Информация, че заради съгласуване по отделните министерства ще забави изпращането на копие на проекта. Въпреки сериозните публични критики, включително от ПДИ, правителството настоява да узакони унищожаването на секретни документи. Промените в ЗЗКИ бяха обсъждани във водещата Комисия по вътрешна сигурност и обществен ред. Най-разгорещен дебат предизвика предложението допуск до класифицирана информация по право да имат само президентът, премиерът и председателят на парламента, въпреки че той е пръв между равни с колегите си в Народното събрание. Според предложението на Министерски съвет, останалите 239 народни представители трябва да кандидатстват за разрешение, за да получат достъп.\nВ САЩ класифицирани документи се унищожават с одобрение на Държавния архив. Това отговори на запитване на ПДИ авторитетната Американска организация National Security Archive. От този отговор става ясно, че предложението на българското правителство да се въведе унищожаване на секретни документи при неясни критерии, няма нищо общо със стандартите на НАТО.\nПравителството увеличи с 20 човека състава на Държавната комисия по сигурността на информацията. 120 души вече ще работят в областта на защитата на класифицираната информация. От ДКСИ пък заявиха нуждата от създаването на национален антивирусен софтуер за защита на информацията, след приемането ни в НАТО и предстоящото присъединяване към ЕС.\nНа 23 февруари правителството отложи обсъждането на предложението за строежа на АЕЦ “Белене.” Новоизбраният министър на енергетиката Мирослав Севлиевски поиска едноседмична отсрочка, за да се запознае с предложението, внесено от предшественика му Милко Ковачев. На 4 април 2005 година Върховният Административен съд ще преценява законосъобразността на вече взетото миналата година такова решение. Според юристите на ПДИ е недопустимо взимането на ново решение преди приключването на съдебното дело.\n14 хиляди досиета с лични данни да се унищожат от продуцентите на играта Big Brother - България. Това разпореди Комисията за защита на личните данни. Съгласно Закона за защита на личните данни, в момента, в който целта, за която са събрани данните, отпадне, информацията трябва да бъде унищожена - обясниха от Комисията.\nСъдът в Мексико задължи Министерството на правосъдието да предостави обвинителния акт срещу бившия президент Луис Ечеверия. Това е първият случай, в който обвинение на толкова висш служител ще получи публичност. До скоро мексиканският закон даваше право на правителството да засекретява всички обвинения. Документите са достъпни в Интернет на адрес: http://www.limac.org.mx.\nПресненският Окръжен съд в Москва отхвърли жалбата на норвежката екологична организация “Белона”. Еколозите искаха от Руското министерство на отбраната да разсекрети информация относно инциденти, възникнали на съветски ядрени подводници. Според член 7 от Закона за държавната тайна, информация, свързана с бедствени положения и катастрофи, които заплашват сигурността и здравето на гражданите, не следва да бъде класифицирана.\nНа 14 февруари, Европейският съюз прие нова Директива за достъпа до екологична информация. Новото законодателство е съобразено с Орхуската конвенция от 1998 година и дава право на всяко физическо или юридическо лице, независимо от гражданството, националността или мястото на пребиваване да има достъп до информация.\n400 000 долара струва изготвянето на справка по Закона са свобода на информацията в САЩ. Това е сумата, поискана на американската неправителствена организация People for the American Way, пожелала да разбере броя на арестуваните след 11 септември 2001г. имигранти. Искането на такава сума не е предвидено в Закона за свобода на информацията и накърнява правото на обществото да разбере за тъмните сделки на правителството, смятат правозащитниците.\nЗастъпници за отворено управление внесоха проектозакон за задължително обучение на държавни служители по законите за прозрачност в Тексас. Според проекта, служителите ще посещават задължителни обучения на всеки две години.\n“Малка победа на прозрачността” отбелязаха застъпниците за отворено управление след като Европейската комисия публикува списък на работните групи от 2004 година. Списъкът, който досега бе тайна за всички, съдържа 1684 активни групи.\nЛипсва гаранция за защита на личните данни при достъпа и обмяната на информация между полицията, имигрантските служби и митницата в страните от Европейския съюз. “Институциите, налагащи закона, трябва да подлежат на външен контрол при работата с лични данни. В противен случай практиките на нарушения и злоупотреби ще се превърнат в норма,” твърдят от StateWatch.\nВ офиса на ПДИ на 23.02.2005 г. Фани Давидова, Николай Мареков и Александър Кашъмов представиха застъпническата дейност на ПДИ, водещата й роля в създаването на Международната мрежа на застъпниците за свобода на информацията (FOIANet) и правната помощ за разследващи журналисти пред представители на медиите от Босна и Херцеговина.


Начало > Тризнаци в Мексико се родиха с коронавирус\n12:22, 23 юни 20 / Свят 25 903 Редактор: Topnovini\nНа безпрецедентен случай станаха свидетели медици в Мексико. У новородени тризнаци е открито наличие на коронавирус, съобщи вестник „Sol de México“, цитиран от БГНЕС.\nРъководителят на здравните власти определи случая като „безпрецедентен“, тъй като и двамата родители нямат симптоми на заразяване. Той подчертава, че само при едно от бебетата се проявяват симптоми на коронавирус.\nСъстоянието на две от децата се оценява като стабилно, а при третото лекарите отказват да правят прогнози заради пневмония.\nИзданието посочва, че това е първият случай на заразяване на няколко деца едновременно с коронавирус. Местите медицински власти ще направят разследване на случилото се, за да установят дали вирусът се предава чрез плацентата.\nРодителите на новородените са изолирани и се намират под лекарско наблюдение, като все още се очакват резултатите от изследванията за COVID-19. Медицинският персонал, който е бил в контакт с бебетата и майката, също е поставен под карантина и се изследва за коронавирус.\nтризнаци майка бременна бебета коронавирус


25 години ЦДГ „Снежанка“ - Вестник "Старият Мост" - Новините от Свиленград, Любимец и региона\nПредишна Учен изследва римски път край Сива река и Мезек\nСледваща Ути сготви първомайско кюфтилище по свиленградски\nЧестванията ще започнат на 25 май, когато от 10.00 часа в сградата на детската градина архиерейският наместник отец Константин ще освети сега изработеното знаме на ЦДГ „Снежанка“. Ще бъде отслужен и водосвет за здраве. Педагогическият колектив пък ще положи клетва да продължава, както и досега, да се грижи за отглеждането и възпитанието на малките свиленградчани. На 26 май от 16.00 часа пък в двора на детската градина ще има спортен празник „Здрави, силни, весели растем“ със състезателни игри. След това ще бъдат обособени ателиета по интереси. Фотографи от Хасково ще направят ретро снимки на малчуганите. Ще има и рисунка върху лице за желаещите да се превърнат в приказни или герои от анимационни филми. Професионални клоуни от Хасково също ще забавляват децата и ще им показват фокуси. Кулминацията на тържествата ще бъде на 28 май от 17.00 часа в читалище „Просвета“, когато ще има голям юбилеен концерт „Снежанка – приказка без край“. В него ще вземат участие всички деца от ЦДГ „Снежанка“, демонстрирайки своите певчески, танцови и артистични способности.\nПодготовката за юбилея е започнала още през февруари. Тогава е била разпространена листовка с предвидената празнична програма, като целта била да се наберат средства за осъществяването й. Идеята за изработването на знаме е на ръководството на детската градина. Ще го използваме на празнични шествия, при откриване на нова учебна година и други официални поводи, обясни директорката на ЦДГ „Снежанка“ Надежда Иванова. Идейният проект на знамето е на Христина Анастасова, директор на дирекция „Хуманитарни дейности“ в ОбА. Флагът е дарен на детската градина от семейство Вълчеви, а е изработен от шивачката Таня Илиева. Спомоществователи за празника са още ЕТ „Ангел Сарандиев“, Никола Динков, „Съгласие“ ООД, „Го-Транс“, „Термопроектстрой“, книжарница „Аладин“, ЕТ „Таня Виделова“, Андон Куртев, Христо Щерев и „Бурдениснет“. Помогнаха ни и други хора с материали и с каквото могат, част от разходите ще поеме общината, благодаря на всички, които се отзоваха и направиха възможно идеите ни да се осъществят, каза Надежда Иванова.\nЦДГ „Снежанка“ отваря врати за пръв път на 31 май 1985 г. Преди това в сградата се е помещавало НУ „Христо Ботев“. Преустройството в детско заведение е започнало през 1984 г. с решение на тогавашния Общински народен съвет. Последният по-сериозен ремонт е правен през 1990 г., когато е построен физкултурният салон. Сградата ни е стара, но е много просторна и топла през зимата, стараем се да я поддържаме и ежегодно я освежаваме, каза Надежда Иванова. Имаме нужда от по-голям ремонт, общината ще кандидатства за финансиране с проект, обясни тя.\nПри откриването на ЦДГ „Снежанка“ неин директор е Атанаска Гочева, която я ръководи до пенсионирането си през 2007 г. След нея за директор е назначена Надежда Иванова.\nКапацитетът на градината е 130 деца, като в момента я посещават 120 малчугани, разпределени в 5 групи. Родителите им плащат 35 лв. месечна такса, която е определена от Общинския съвет. Всяка групичка разполага със стая за занимания, спално помещение и собствен санитарен възел. Детската градина е оборудвана и с необходимата техника.\nПерсоналът на ЦДГ „Снежанка“ в момента наброява 24 души. Учителките са 11, има и 5 помощник-възпитатели, като всички са необходимата квалификация. В детското заведение работят още 3 готвачки, медицинска сестра, логопед, огняр, перач и касиер-домакин. Всички полагат достатъчно грижи, така че градината ни да отговаря на хигиенно-битовите условия за отглеждане и възпитание на деца в предучилищна възраст, каза директорката Иванова. Дворът ни е добре поддържан, обосени са игрища за всяка група, които са съобразени с възрастта и интересите на децата, допълни тя.


Къща за Гости Топузови — Rezervaciq.com\nДобринище, ул. Васил Априлов 10\nКъща за Гости Топузови се намира на адрес Добринище, ул. Васил Априлов 10, на 460 м. по въздух в права линия от народно читалище Димитър Благоев. Локализирането е квалифицирано от нощували потребители като отлично. В Добринище предлагаме да видите неделечните минерален плаж Добринище на 370 м., църква Свети Свети Петър и Павел - Добринище на 450 м. и значимата забележителност лифт Безбог на 490 м. в права линия от Къща за Гости Топузови. Недалеч от Добринище за любителите на разглеждане на забележителности препоръчваме да намерят време за археологическа площадка Безименният град на 3 км., обидимски Манастир Свети Пантелеймон на 3.1 км. и седемте Рилски езера на 47.4 км. по права линия. Нашите потребители също харесват следните близкоразположени възможности за настаняване – Къща за гости Дамянова къща на 80 м., Хотел Орбел на 190 м. и Къща за гости Яна - Добринище на 450 м. по права линия.\nТова място е категоризирано с 1 звезда. Къща за Гости Топузови има три различни типа настаняване – двойна стая със спалня или с 2 отделни легла, тройна стая и фамилна стая. Гостите имат възможност да използват бар. По време на почивката си децата ще имат възможността да се възползват от детска площадка в обекта. Допълнително предлагани екстри са езда на кон, наем - велосипеди, пешеходни разходки и възможност за риболов. Настаняването се извършва след 14:00 часа, а отрегистрирането се извършва преди 12:00 часа. Балансираността между цената и качеството е класифицирана като супер от нощувалите. Това място за настаняване дава на разположение на своите гости безплатен безжичен интернет в публични зони. Споменатата опция е определена от пребивавали клиенти като отлична.\nTV, вана в банята, LCD/плазма в стаята, кабелна телевизия в стаята, тераса/веранда, хавлиени кърпи в стаята, звукова изолация, баня към стаята, WC , душ в банята, спално бельо/чаршафи, балкон/тераса, ел. кана за кафе, мокетна настилка, паркет/дървен под, сушилник,\nна 0.08 км от 12 лв\nна 0.75 км от 158 лв\nна 0.49 км от 25 лв\nна 6.90 км от 65 лв\nTV, вана в банята, велосипеди под наем, градина/зелена площ, LCD/плазма в стаята, кабелна телевизия в стаята, площадка за деца, бар в обекта, багажно помещение, трансфер - платен, тераса/веранда, стаи за непушачи, хавлиени кърпи в стаята, звукова изолация, баня към стаята, WC , душ в банята, английски език, руски език, български език, семейни стаи/помещения, отопляне, осигурен превоз, спално бельо/чаршафи, домашни любимци - забранени, пешеходни турове, балкон/тераса, ел. кана за кафе, зала с телевизор - обща, мокетна настилка, други, безжичен интернет в публични пространства - безплатно, паркет/дървен под, сушилник, възможен риболов, близък обществен паркинг - безплатен, яздене на кон,


Испанско вино: селектирани вина от Испания в МЕТРО\nВино от Испания\nВино от Германия\nВино от Италия\nВино от Португалия\nДо преди средата на 20-и век Испания е известна основно със своите подсилени Шери вина, но това се променя значително след навлизането ѝ в Европейския съюз. Винопроизводството в Испания бележи значителен подем, заради отворените врати към нови инвестиции и обновяване на ресурсите за производство на вино. В днешно време страната е възприемана като експериментатор и иноватор във винените технологии и непременно създава впечатление на утвърдил се производител в света на виното.\nРегиони и сортове:\nНай-напредналият и определено един от най-значимите региони за производство на вино в Испания. Дългото отлежаване на вината в Американски дъбови бъчви им придава кадифен привкус и нотка ванилов аромат. Виното от района, класифицирано като: Креанза, Резерва или Гран Резерва, е еталон за качество, като всеки един от трите вида гарантира отлежаването в дъб и узряването на виното. Представителен сорт за района е Темпранийо.\nСтремглаво прогресиращият винен район в Испания. Обичайно за Рибера Дел Дуеро е, че вината обикновено отлежават в Американски дъб, подобно на тези от Риоха.\nТоро (Северозападна Испания)\nВ района на Торо също се е запазила традицията за производството на качествено и класно вино. В региона има наличия на сорта Темпранийо, който се използва за производството на едни от най-качествените кювета.\nМонумент на испанското винопроизводство, Шери носи огромна слава за страната си. Напитката се произвежда в огромно разнообразие от стилове и представлява бленд от отлежали вина, от няколко бъчви и реколти. Виното комбинира вкусовите качества на различни сортове и стилове вина, като основен район на производството му е Jerez (Херез) в югозападна Испания.\nСортовете грозде, обичайни за производството на Шери, са: Palomino (Паломино), Pedro Ximenes (Педро Хименес) и Moscatel (Москател). Шери има 3 основни подвида - Fino (бял цвят,сухи и леки), Palo Cortado (чистота на аромата и плътност) и Oloroso (кафеникаво-ръждив цвят, висока плътност и добър отлежаващ потенциал)


Бойко Борисов: Проектът ГЕРБ трябва да стартира - Български конспирации - Форум за конспирации, уфология и мистика.\nБойко Борисов: Проектът ГЕРБ трябва да стартира\nАвтор Тема: Бойко Борисов: Проектът ГЕРБ трябва да стартира (Прочетена 187147 пъти)\n« -: Октомври 30, 2006, 16:31:46 pm »\nКметът на София Бойко Борисов и неформален лидер на ГЕРБ каза пред журналисти днес, че проектът ГЕРБ трябва да стартира и не мисли повече да се съобразява и да слуша стари лидери на партии, защото те са довели до състоянието да няма какво да се избира. Това коментира Борисов след откриването на новопостроения пробив "Скопие" който свързва ул."Габрово" и надлез "Надежда".\nКметът изрази надежда с работата си през следващата година сдружението да предложи варианти на хората.\nПомолен да коментира факта, че над 50 на сто от гласувалите симпатизанти на ГЕРБ са подкрепили Георги Първанов, Бойко Борисов посочи, че вероятно те са се повлияли от това, че негови приятели като Божидар Димитров и Цонко Цонев са били в предизборния щаб на президента, както и от "яростното отношение на част от лидерите в дясно към нас". "Това са хора, които видяха, че Волен Сидеров е предпочитаният от БСП и коалицията кандидат, защото това му е таванът. Както и да расте, Европа няма да му позволи да победи, дори и да направи чудеса.\nRe: Бойко Борисов: Проектът ГЕРБ трябва да стартира\n« Отговор #1 -: Октомври 30, 2006, 16:34:30 pm »\n« Отговор #2 -: Октомври 30, 2006, 16:35:02 pm »\nа ето го и сайта на здружението или там каквото е\nГраждани за Европеиско Развитие на България\n« Последна редакция: Октомври 30, 2006, 22:07:23 pm от esoundc »\n« Отговор #3 -: Октомври 30, 2006, 16:40:01 pm »\nБорисов ускорява създаването на партия ГЕРБ\nЩе ускоря създаването на партия ГЕРБ, каза днес пред Нова телевизия столичният кмет Бойко Борисов. Целта е партията да бъде готова за евентуални предсрочни избори. Борисов уточни, че му са му необходими 7-8 месеца технологично време.\n« Отговор #4 -: Октомври 30, 2006, 16:42:37 pm »\nда Благодаря , и аз си редактирах горният пост , където съм поставил и сайта на ОРГАНИЗАЦИЯТА . Странно е но никъде не видях за Активности в София\n« Отговор #5 -: Октомври 30, 2006, 16:45:43 pm »\nСофия е спечелена вече...\n« Отговор #6 -: Октомври 30, 2006, 16:47:53 pm »\nЦитат на: ultrafutur в Октомври 30, 2006, 16:45:43 pm\nискаш да кажеш превзета\nмежду другото г - н Борисов ми изглежда идеален за налагането на този ПОЛИЦЕЙСКИ режим за ГЛОБАЛЕН ТЕРОР >\n« Последна редакция: Октомври 30, 2006, 16:49:53 pm от esoundc »\n« Отговор #7 -: Октомври 30, 2006, 18:32:06 pm »\nВ народите по света сега мощно се надига една перверзна страст да премажат инаковолието и да наложат уставна дисциплина... Без и за миг да си дават сметка, че подобни нагони ще донесат успешното интегриране на Новия Световен Ред. Смразяващата победа на Б. Борисов ще бъде сравнима с тази на НД "Симеон ІІ" с едната разлика, че едното се случи благодарение на призивите към обединение и обнова, докато другото ще стане благодарение на просташки размахвания камшик и садомазохистичната страст да бъдеш ударен с него!\n« Последна редакция: Октомври 30, 2006, 21:07:44 pm от Horus »\n« Отговор #8 -: Ноември 03, 2006, 09:18:57 am »\nНаправо се чудя - да се смея лии, да плача ли ? :\n"Анти-факт: Веднъж Бойко Борисов минал през една кръчма тип "лека временна постройка" в кв. "Свобода", където се събирали все лица, тежко пострадали от режима на Иван Костов. Чашите им били празни, на лицата им се четяло отчаяние. Той щракнал с пръсти и - о, чудо! - чашите им се напълнили с бира "Каменица специално" (от скъпото), а пред всеки се появила пластмасова тарелка с цаца.Те всички ще гласуват ... познайте за кого?"\n« Отговор #9 -: Ноември 03, 2006, 21:20:45 pm »\nНаистина да се смееш ли, да плачеш ли...\n« Отговор #10 -: Ноември 06, 2006, 10:55:10 am »\nНе трябва да се подценява БСП. Тя в момента акумулира такъв финансов ресурс, че може да купи всички избори.\nТова заяви в сутрешния блок на БиТиВи столичният кмет и лидер на ГЕРБ Бойко Борисов.\nЯвно аз съм най-сериозният противник на БСП и премиера Станишев, заяви кметът.\nПо думите му, самият факт, че Станшев непрекъсното повтаря, че не го е страх от Борисов, е показателен.\n„Едно куче, като започне да показва, че не го е страх, значи много го е страх", коментира Борисов.\nТой категорично определи, че ГЕРБ ще бъде дясноцентристка партия и ще се бори за тези гласоподаватели.\nРазбира се, ние не сме опашка за хляб, за да можем да кажем - „приемаме дотук, останалите не може", посочи Борисов и отбеляза, че в ГЕРБ се очаква да влязат и много представители на левицата - такива, които в момента негодуват от това, което прави Доган.\nСтана ясно, че ГЕРБ ще започне създаването на мощни структури по места, които да бъдат двигателната сила на бъдещата партия.\nБорисов даде да се разбере, че ще разчита на политици като Димитър Абаджиев (обявил вчера напускането на ДСБ,бел.ред.) и Мария Капон.\nНеформалният лидер на ГЕРБ посочи, че Абаджиев нямало да влиза в ГЕРБ, но в същото време заяви, че ако той поиска, вратата е отворена.\nСтоличният кмет обяви целите си - спечелване на парламентарни избори и съставяне на кабинет - „защото хората искат играчи, които вкарват голове".\nВ същото време той бе категоричен, че няма за цел да заема премиерския пост. Не е нужно да си във властта, за да управляваш, мотивира се той и даде за пример Ахмед Доган - „Емел Етем е вицепремиер, а всъщност кой управлява...".\n„Правиш ми лоша услуга, като ме сравняваш с Иван Костов", обърна се Борисов към водещия - ще трябва да мина през финансов министър, аферата „Сапио" и т.н., посочи още кметът.\nПо повод президентските избори, Борисов коментира, че тройната коалиция се е спряла много правилно на кандидатурата на Първанов, защото „той е много силен като човек".\nАко десните бяха подходили по този начин към мен, можеше да има един много силен шампионски дуел на изборите, заяви Борисов.\nТой изрази надежда Първанов да вземе отношение по орязания бюджет на София - „не може да се изявява само по темите, които не са конфликтни", коментира Борисов.\nПо думите му, Станишев не може да преглътне загубата на София и затова с този бюджет казва - искаме да те съсипем.\n« Отговор #11 -: Ноември 06, 2006, 16:50:54 pm »\nЦитат на: ultrafutur в Ноември 06, 2006, 10:55:10 am\nТрябва правителството да разкрие министерство на Батманизацията, и да назначи Бойко за пръв Батман на републиката, за да спасява и оправя всички групово или индивидуално по Негов мъдър избор! Пък вижте и титлата как би звучала: Батман (Бат-Man) Бойко Борисов - хем Бате, хем истински Man!\n« Отговор #12 -: Ноември 07, 2006, 11:51:17 am »\nСезонът на политическите зомбита\nБойко и Волен са следствие от израждането на десницата, което ако не приключи скоро, ще доведе до израждане и на левицата, поради липса на конкуренция\nАко има възможно най-точно, макар и малко грубо определение, за десните политици, то е „политически зомбита”. В момента фигури като Иван Костов, Петър Стоянов, Екатерина Михайлова, Веселин Методиев и Александър Праматарски отговарят буквално на определението „зомби”. Това е нещо отдавна мъртво, което все още мърда и прави единствено поразии. Малко по-често у нас се ползва понятието „политически труп”. Но какво е труп, който става от гроба и се опитва да се намести отново между живите…\nСъдбата на десните партии е предрешена от лидерите им. Каквото и да се прави в това пространство, то няма как да си върне доверието на хората. От което следва че не може да направи никаква политика. А политици, които не могат да правят политика нямат място в тази дейност.\nПодобен тип лидери обаче никога не са били политици, и поради тази причина поведението им не е политическо. Нормално за един лидер, когато загуби доверието на гражданите, е да се оттегли. В случай, че работата му е наистина да прави политика, той просто вече не е способен да я върши. На това в нормалните демокрации му се казва „окончателна оставка”. Всъщност там всяка оставка на губещ лидер е окончателна.\nТук оставката е предпоследен ход на съответното лице, което или запазва чрез подставени лица контрол върху партията, или се отделя от нея и прави нова партия. Причина за подобно поведение е, че тези хора реално не са политици и не преследват политически цели. Те са псевдо-политици, които влизат във властта не за да правят нещо за обществото – добро или лошо, а за да осребрят по някакъв начин присъствието си там. Разликата е много голяма.\nЕдин политик се издига, за да изпълни някакви очаквания на обществото. Някакви обществени задачи. Възможно е той да свърши работата си добре и да бъде адмириран. Възможно е да не се справи и предлаганата политика да е погрешна. Тогава ще бъде отречен и свален. И в двата случая обаче е налице стремеж към политика. Дори и някой да злоупотреби с властта, това е по-скоро съпътстваща дейност, отколкото основна цел.\nКогато първоначалната цел е била ползване на политиката за кражби, това подменя самата политика и лишава обществото от управление. Вредите от подобна фактическа липса на власт, поради заетост на управляващите с кражби, почти винаги са далеч по-големи от стойността на самите кражби.\nПолитическото зомбиране е естествено продължение на този начин на мислене. За Костов, Стоянов и Ко. не е важно, че те самите вече нямат никаква стойност, и дори и да имат идеални цели, просто не могат да ги реализират. За тях е важно единствено да запазят някаква позиция, от която да могат да печелят. По-добре е лидер на партия с 15 депутати, отколкото бивш лидер на партия със 150 депутати. Това е тяхната философия и това обрича и партиите, и каузите им.\nВ десните партии има нови лица, които биха могли да съживят идеите. Такива са например Димитър Абаджиев за ДСБ и Мартин Димитров за СДС. Реално дори самото разделение на десните на няколко лагера е излишно и то не би съществувало, ако не бяха лидерите-зомбита, около които се сплотяват верни активисти, в името на 15-те депутата. Подобна промяна обаче – нито лидерска, нито организационна – към обединение, не може да се случи. По-младите и необременени не могат да стигнат до върха, защото върхът в партията е единственият начин за още малко оцеляване на вожда. Вместо това самите млади са принудени да напуснат, или биват изгонени, отлюспени, омаскарени…\nНа президентските избори десните сили получиха не просто шамар и позор. Те получиха атомна бомба в двора си, защото не само не стигнаха до балотаж, но и всички взети заедно останаха с едноцифрен резултат. Цялата поддръжка на десните в момента е едноцифрено число, и то при рекордно ниска избирателна активност…\nДори атомна бомба обаче не може да се справи със „зомби”. Защото зомбито е вече мъртво и два пъти не може да умре. То е обречено да мърда и да прави поразии, вредейки на всичко, до което се докосне. Затова и всички прогнози за „краят на десните” са пресилени. Те са безсмъртни и винаги ще ги има, винаги ще оцеляват, и винаги ще минават своите 4%, за да бъдат в Парламента. Всичко около тях ще е „леш” и ще пречат на издигането на нови жизнени десни лидери, но самите тях ще ги има.\nТака обективната реалност сочи към това, че българската десница навлиза в своеобразен сезон на политическите зомбита. Това е време, в което очевидни политически трупове ще циркулират из висшите нива на партийната йерархия и ще правят псевдо-политика, чиято единствена цел ще е да се попречи на създаването на нова и истинска десница. Появата на истински живот е единственото средство, което може да премахне едно зомби. Така е и в легендите, така е и във филмите на ужасите, така е и в българската политика. Единствено истинският живот може да победи смъртта и да върне зомбитата там където им е мястото – в гробовете им, като те престанат да са зомбита и станат отново съвсем нормални, вечно почиващи си покойници. Това разбира се, е ужасът за всяко зомби и за фалшивата душа, която е върнала фалшива жизненост на тялото му. И единствената цел на едно зомби е да предотврати раждането на истинския живот.\nМакар и малко метафорично изразена, и попретрупана с художествено изящество на изказа, това днес е съдбата на десницата.\nГрубата истина обаче е, че ако България иска да има десница, от която да тръгне някаква нормална политика, тя трябва да приложи изключително болезнени мерки. Точно като към зомбита.\nИван Костов трябва не просто да бъде „победен”, каквито спекулации се въртят из медиите. Той трябва да бъде върнат в гроба, от където е излязъл. Това е единственият начин да се спаси не само обществото от него, но и да се спаси собствената му душа – тази на истинския Иван от преди политиката, лутаща се в момента загубена някъде между Рая и Ада. Същото трябва да се случи и с Петьо Стоянов, както и с по-дребните зомбита около тях.\nДСБ и СДС са отрова за всичко дясно, те са по-опасни от вечния враг – левицата. Защото спорът ляво-дясно е в самата политика и реално ражда конкуренция, от която обществото има полза. Спорът „дясно – зомби-дясно” фактически ликвидира дясното, от което обществото няма никаква полза. Без реално дясно, левицата остава монополист, и започва и самата тя да се изражда. На мястото на самото дясно пък се раждат всевъзможни политически екзотики от типа на турбо-национализъм или мутренски популизъм, които изобщо създават неполитическа среда.\nЯвления като Волен и Бойко са пряко следствие от зомбирането на десницата, а не са резултат от някакъв супер протестен вот или тотално разочарование. Обикновено протестът и разочарованието в политика се материализират от опозицията на властта. Когато няма нормална власт и нормална опозиция, се раждат неполитически явления. Това са своеобразните „деца на зомбитата”.\nИ колкото и да е болезнено това необходимо лечение, то трябва да се случи. Защото ако не стане, онова което ни чака е верижна зараза и в левицата. Една политическа линия, лишена от съперник, е обречена да отслабне, да се изроди и накрая и тя самата да се зомбира. А след подобно тотално умъртвяване на политиката като средство за излъчване на управление, винаги идват неполитическите средства. След сезона на политическите зомбита винаги следва или сезон на нова политика или край на политиката. Историческата практика – и в България, и по света, не познава трети път…\nДобри Божилов - 7 Ноември 2006\n« Отговор #13 -: Ноември 07, 2006, 17:04:49 pm »\n(...) единствената цел на едно зомби е да предотврати раждането на истинския живот.\n(...) Макар и малко метафорично изразена, и попретрупана с художествено изящество на изказа, това днес е съдбата на десницата. На мястото на самото дясно се раждат всевъзможни политически екзотики от типа на турбо-национализъм или мутренски популизъм, които изобщо създават неполитическа среда.\nИзчерпването на политическите средства води до метеж, полицейщина, разорение. Да живеят Голите шкембета!\n« Отговор #14 -: Ноември 08, 2006, 10:16:09 am »\nГЕРБ вече има изготвена политическа и икономическа програма, но все още я пази в тайна.\nТова съобщи столичният кмет и неформален лидер на формацията Бойко Борисов на среща с членове и симпатизанти.\nСтоличният кмет заяви, че на предстоящите догодина местни избори ГЕРБ ще се яви самостоятелно, но на следващите парламентарни по всяка вероятност ще се коалира с десните, с изключение на ДСБ\nОт сдружението не са съобщили още програмата, тъй като предстоят корекции преди учредяването на ГЕРБ като партия на 3 декември.\nБорисов за пореден път опроверга слуховете, че напусналият ДСБ Димитър Абаджиев ще бъде формалният лидер на ГЕРБ. Той бе категоричен, че с депутата са много близки приятели, но не са обсъждали позицията на Абаджиев в новата партия.\nСтоличният кмет заяви още, че на предстоящите догодина местни избори ГЕРБ ще се яви самостоятелно, но на следващите парламентарни по всяка вероятност ще се коалира с десните, с изключение на ДСБ.\nБойко Борисов отново подчерта, че Костов е работил за втория мандат на Първанов.\nСтоличният кмет обяви, че официалните противници на ГЕРБ ще са партиите от тройната коалиция.\nПрипомняме, по-рано днес след среща с лидера на ПД "Социалдемократи" Николай Камов Борисов метафорично заяви, че неговият отбор е по-добър от този на "комуниста, турчина и царя".\nСега сме сами срещу всички, правителството е против нас, изтъкна пред симпатизантите Борисов.\nТой каза още, че сдружението ще се формира като национална партия, но не толкова крайна като „Атака" и отворена към Европа.\nПо думите му „Атака" е може би единствената партия, която в момента казва истината, което според него не се е харесало нито на БСП, нито на десните, нито на НДСВ.\nБорисов прогнозира, че ако Волен Сидеров бъде на ръководна позиция - като премиер или президент когато България вече е член на ЕС - Европа най-вероятно ще го постави в изолация, както е било в края на управлението на Жан Виденов.


Москва. Примирието, постигнато в конфликта в Карабах, очевидно се разпада - и има много признаци, че Азербайджан е този, който продължава боевете. Зад който от своя страна е Турция, а Анкара остана изключително недоволна от сключеното в Москва примирие. От какво е недоволно турското ръководство и как се опитва да отмъсти на Москва, пише руското издание „Взгляд“ в материал, представен без редакторска намеса.\nВестник „Взгляд“ вече писа за стратегията на Реджеп Ердоган да създаде нова Османска империя. Турция (и водещите западни издания са съгласни с нас по този въпрос) просто не разполага с достатъчно ресурси и сила, за да преодолее съпротивата на големите и регионалните сили на всички фронтове.\nНо само ако, разбира се, има такава съпротива. Ако в лагера на противниците на Турция има държава, която в отговор на следващия блъф на Ердоган учтиво, но твърдо го постави на неговото място. И тази съпротива възникна - на „Карабахския фронт“, където Русия успя демонстративно да заобиколи Турция на дипломатическото поле.\nДа решаваме двама\nЕдна от целите на Анкара, която провокира настоящото обостряне, беше да увеличи своята дипломатическа роля в региона. Факт е, че Турция по същество е окупирала грузинската икономика и контролира Азербайджан - но в същото време не е водещ участник в нито един от форматите за преговори за разрешаване на регионалните конфликти.\nЗа Южна Осетия и Абхазия (където турците имат сериозни икономически интереси) Москва говори директно с Тбилиси. Баку и Техеран също решават азербайджанско-иранските проблеми под формата на двустранен диалог. И в основния конфликт за Карабах за региона посредници са т. нар. Минска тройка - съпредседателите на Минската група на ОССЕ по Карабах - Русия, САЩ и Франция.\nЕто защо Анкара веднага след началото на обострянето започна да бомбардира Москва с предложения за участие в процеса на разрешаване на кризата. Турският външен министър Мевлют Чавушоглу почти открито предложи Москва да откаже да работи в рамките на Минската група (т.е. с Франция и САЩ) и вместо това да създаде кавказка двойка в лицето на Русия и Турция. И да подели влиянието в региона, както по-рано бе поделен Идлиб.\nРусия отказа щедрото предложение на Анкара. Руските власти се съгласиха на сделка за Идлиб (диференциация на влиянието, съвместни патрули, задължение да не се намесват в делата в „турската зона на отговорност“) само защото са вежливи хора. И те разбират, че: а) Сирия не е жизненоважна сфера на интереси на Руската федерация, и б) тя е такава за Турция. Северна Сирия е подбедрицата на турския Кюрдистан, където Анкара воюва с местните сепаратисти.\nВ Кавказ ситуацията е обратна. За Турция това не е зона на жизненоважни интереси (освен ако, разбира се, не вярвате на безумни идеи от поредицата „Ереван ще започне война с Анкара за възвръщането на Арарат и Западна Армения“), но в същото време е такава за Русия. Южен Кавказ е подбедрицата на Северния Кавказ, където Москва твърде скоро завърши войната си с местните терористи. И Кремъл няма нужда от легитимацията на присъствието на страна-спонсорираща тероризма в този регион (а Турция фактически интегрира сирийските ислямисти във външната си политика, превръщайки ги в башибозука на XXI-ви век и ги изпраща да защитават турските интереси в много конфликти - от Либия до Карабах).\nДори само защото Русия се опитва да помири страните в конфликта, а Турция, напротив, цели да го разпали максимално и да „реши окончателно арменския въпрос“.\nС бъдеща възможност за разпалване на ситуацията в Северен Кавказ – вече за решаване на „руския въпрос“ като бъде изгонена Москва от Кавказ.\nЕто защо Кремъл започна да решава въпроса без турско участие. На 9 октомври в Москва бяха поканени външните министри на Армения и Азербайджан Зохраб Мнацаканян и Джейхун Байрамов, които след многочасов преговорен маратон подписаха споразумение за примирие с руския си колега Сергей Лавров. То предполага прекратяване на огъня, започване на съществени преговори с посредничеството на съпредседателите на Минската група, както и неизменността на формата на преговорите.\nЯсно е, че Анкара е била изключително недоволна от подписания в нейно отсъствие документ.\n„В много отношения Турция изхождаше от факта, че е невъзможно да се разреши конфликтът без нея - и всъщност тя може и трябва да представлява интересите на Азербайджан“, обяснява Владимир Аватков, старши изследовател в ИМЕМО на РАН, доцент в Дипломатическата академия на руското външно министерство, пред вестник „Взгляд“. „И в този контекст официалното изявление на турското външно министерство беше формално сдържанно. Беше казано, че „прекратяването на огъня, разбира се, е добро, но то няма да замени цялостното решение на конфликта“. Всъщност има такъв намек, че тук много зависи от Турция. Турските медии обаче реагираха много по-категорично на прекратяването на огъня“.\nМестните журналисти (а турската преса е почти изцяло под контрола на Ердоган, а по отношение на изданията с алтернативна гледна точка се налагат драконовски глоби и се организират демонстративни арести) обяви действията на Москва за преднамерено оставяне на Турция извън процеса на примирие. Бяха възмутени от това, че „Азербайджан, който заявяваше, че няма да седне на масата за преговори по Карабах без Турция, бе принуден да приеме споразумение, изключващо ролята на Анкара“.\nЗатова Турция проведе възпитателна работа с азербайджанския лидер. В резултат Баку демонстративно не спазва примирието, продължавайки да обстрелва Степанакерт и да се опитва да пробие в южната част на фронта (в района на Хадрут, който Илхам Алиев вече приписа към „освободените територии“).\nТеоретично, разбира се, това настъпление може да се обясни с желанието на азербайджанския лидер да превърне в реалност собствените си думи (за да не обяснява на азербайджанското население как „освободеният“ Хадрут след примирието отново е под арменски контрол). В изявленията си обаче президентът на Азербайджан пряко оспорва клаузите за прекратяване на огъня, подписани от неговия министър.\nСпоред разбиранията на Алиев преговорният формат може да е единствено директни разговори между Азербайджан и Армения, като той отбеляза още, че „всички опити на арменското ръководство да прехвърлят тази отговорност на съществуващия в Нагорни Карабах марионетен режим се провалиха“. В същото време съставът на медиаторите (т.е. другата страна на формата за преговори) трябва да бъде променен.\n„Съставът на новата контактна група или някаква работна група - без значение как го наричате - трябва да отразява съществуващия баланс на силите в региона, интересите на страните от региона и трябва да бъде насочен към резултати“, каза Илхам Алиев. „Следователно, разбира се, не може да има съмнение, че Турция трябва и ще играе важна роля в уреждането на конфликта. Под каква форма, правна или фактическа - това вече е технически въпрос“.\nЗа Москва (както и за Техеран, за който укрепването на Турция в региона също е заплаха за националната сигурност) това не е технически или правен, а политически въпрос.\nИ ако иранците са с вързани ръце поради присъствието на голяма азербайджанска диаспора в Иран, тогава нищо не пречи на Москва да накаже Ердоган за демонстративния опит да унижи руското външно министерство с посредническата му функция. Всъщност в противен случай на някого може да изглежда, че думата, дадена на Сергей Лавров, може да не бъде спазена.\nИма много варианти за наказание - от физическата ликвидация на група сирийски стажанти, пристигнали под турския чадър в Карабах, и завършвайки с мащабна офанзива на сирийската армия в Идлиб с цел окончателно освобождаване на тази територия от терористи и турски интереси. И тъй като Ердоган е далеч от източните традиции за благодарност (както казваха в Узбекистан, където е роден авторът, „ако са ти направили добро, ти си длъжен да отговориш в двукратен размер“) – то това ознчава, че с него може да се разговаря на езика на западните политически традиции. Т.е. на езика на силата.


Новини и публикации относно станал | Novini365\nHome » Tag Archives: станал\nTag Archives: станал\nБаща и син Карадакови от петричкото село Скрът попаднаха в полицейски капан снощи. Арестът им станал по време на наркосделка с мъж от Стара Загора. Поръчката била договорена с посредници от Благоевград, съобщи struma.com. Продавачите и купувачът са задържани с 5 килограма канабис, обект на сделката, а при обиски в къщата на бащата и сина от Скрът са намерени 55 ...\n23-годишна жена от Индия беше подпалена, защото е искала да вкара в затвора своите сексуални насилници. Инцидентът е станал в северната провинция Утар Прадеш. Жертвата на изнасилване се бори за живота си, а състоянието ѝ е критично. Младата индийка е пътувала към съда, за да даде показания по делото, свързано с изнасилването ѝ. Петима мъже обаче са я нападнали, преди ...\nЛека кола, тип „баничарка“, се е забила в трамвай по линия 5. Инцидентът е станал на кръговото кръстовище на Руски паметник в София. Шофьорът на леката кола не е спрял и се е ударил в трамвая, докато той е прекосявал кръговото кръстовище. Според предварителната информация няма тежко пострадали, пише trafficnews.bg. Заради инцидента в района се е образувало сериозно задръстване. На ...\nЛуксозният джип “БМВ” Х5, собственост на бизнесмена от санданското село Вълково Васил Иванов – с прякор Роли, пламна тази сутрин. Toва предаде струма.бг. Инцидентът станал малко преди 8 часа на пътя в района на новата автогара в града. Съпругата на В. Иванов – Ваня тръгнала с колата да заведе децата в забавачката и на училище, когато внезапно автомобилът се запалил. ...\nОгромно дърво се е стоварило тази нощ върху автомобил в Пловдив. Инцидентът е станал на улица „Лев Толстой“ в централната градска част, предаде БНТ. Няма пострадали хора, но щетите по леката кола са сериозни. Тя буквално е премазана. Според живеещи в района не първият сняг е причината за падането на дървото. От години състоянието му е опасно, но досега от ...\n9-годишно дете е блъснато от лек автомобил на пешеходна пътека в Първомай. Това съобщиха от местното управление. Инцидентът е станал към 13.00 часа вчера на ул. „Княз Борис I“ в града. Лек автомобил „Опел“ е блъснал пресичащото на пешеходна пътека дете. След преглед в пловдивска болница то е освободено за домашно лечение с охлузни рани по тялото. Водачът на колата, ...\nВъзрастна жена загина след като беше блъсната от кола, в близост до пешеходна пътека, на подбалканския път София – Бургас, в района на село Долно Сахране. Инцидентът станал тази вечер, около 18 часа, предаде БГНЕС. Жената е пресичала пътя на неосветен участък. Според шофьора пешеходката е минавала на нерегламентирано място, въпреки че там има пешеходна пътека, водеща към автобусна спирка. ...\nМлад шофьор е катастрофирал, забивайки лек автомобил в бензиностанция в Берковица, съобщиха от ОДМВР-Монтана. Инцидентът е станал снощи малко след 23.00 часа. Тогава е получен сигнал на спешен телефон 112. Управителят на обекта подал сигнал до спешния телефон 112, съобщавайки за инцидента. Лекият автомобил Mazda с монтанска регистрация бил управляван от 20-годишен младеж, който подминал колонките за зареждане на гориво, ...\nДжон Траволта публикува снимка в Инстаграм, за да отбележи, че саундтракът към филма „Криминале“ е станал тройно платинен, съобщи в. „Мейл он сънди“. „Тъкмо получих платинените плочи за „Криминале“ – написа към снимката 65-годишният Траволта. За 25 години от издаването му през 1994 г., от албума са продадени повече от три милиона копия в САЩ. Във филма на Куентин Тарантино ...\nДжип се размаза в дърво и повреди оградата на кметство\nДжип „Сузуки“ се е ударил в дърво и е разрушил част от каменната ограда пред кметството в село Червена вода, Русенско. По чудо водачът се е разминал само с охлузвания. Инцидентът е станал около 3 часа тази нощ. Автомобилът е пътувал от посока Русе към Ветово, откъдето е 46-годишният водач. По неясни причини той е излязъл от пътя, съборил е ...